William Grocyn

Vilhelmo Grocino (1446-1519) estis angla erudiciulo, rektoro en la Preĝejo St. Lawrence Jewry, en Londono, kaj helenisto kiu helpis en la preparado de la fundamentoj por la ascendo de la humanismo en Anglio. Li estis agnoskite la unuan anglon kiu instruis la grekan en Anglio.

Unu el liaj lernantoj estis William Warham (1450-1532), ĉefepiskopo de Canterbury, kaj li ankaŭ instruis la grekan la Erasmo de Roterdamo kaj Thomas More. Dank'al li, anglaj studentoj ne bezonis iri al Italio por studi la grekan, kiu tiam estis baza postulo por konado de la Biblio kaj la klasikuloj.

 Vivo 
Edukita de siaj gepatroj por la religia vivo, li estis sendita al la "Winchester College", kaj en 1465, li elektiĝis al stipendio en la "New College" de Oksfordo. En 1467, li indikiĝis kiel membro de la kolegio, kaj inter sia lernantaro troviĝis William Warham, estonta ĉefepiskopo de Canterbury. En 1479, li akceptis la rektorecon de "Newton Longville", en Buckinghamshire, sed plu loĝis en Oksfordo. Kiel profesoro pri teologio en la "Magdalena Kolegio", en 1481, li havis diskuton kun John Taylor, profesoro pri teologio, en la ĉeesto de la reĝo Rikardo la 3-a, kaj la reĝo agnoskis lian lertecon kiel disputanto per donaco de unu cervo kaj kvin markojn. En 1485, li iĝis prebendestro en la Katedralo Lincoln.

Ĉirkaŭ 1488, Grocino lasis Anglion al Italion, kaj antaŭ ol reveno, en 1491, li vizitis Florencon, Romon kaj Padovon, kaj studis la grekan kaj la latinan ĉe Demetro Ĥalkokondilo (1423-1511) kaj Anĝelo Policiano (1454-1494). Kiel profesoro en "Exeter Kolegio" li trovis oportunokazon por doktrinigi siajn samlandanojn en la nova greka lernado. Erasmo asertis en unu el siaj leteroj, kaj Grocino instruadis la grekan en Oksfordo antaŭ ol viziti Italion. La direktoro de "New College", Thomas Chaundler (1418-1490), invitis Kornelio Vitelli, tiam vizitante Oksfordon, por agi kiel "praelector"Praelector estas universitata profesoro kiu formale prezentas studentojn dum ilia enmatrikuligo kaj ankaŭ respondecas pri iliaj agoj dum la lerneja jaro. Tio estis ĉirkaŭ 1475, kaj ĉar Vitelli estis familiara al la greka literaturo, Grocino plej eble lernis la grekan ĉe li.

Grocino laŭŝajne vivis en Oksfordo ĝis 1499, sed kiam lia amiko John Colet (1467-1519) iĝis dekano en la Katedralo de Sankta Paŭlo, en 1504, li establiĝis en Londono. Li elektiĝis de siaj amikoj por doni lecionojn en la Katedralo de Sankta Paŭlo, kaj tiurilate li donis unikan pruvon pri sia honesteco. Komenci li estis denuncinta ĉiuj kiuj malaprobis la aŭtentikecon de la "Hierarchia ecclesiastica", verko atribuita al Dionizio la Areopagano, tamen kiam instigita al modifado de siaj vidpunktoj kaŭze de daŭra enketo, li malkaŝe deklaris ke li komplete konfuziĝis.

Inter lia amikaro troviĝis Thomas Linacre (1460-1524), William Latimer (1467-1545), Gulielmus Lylius (1468-1522) kaj Thomas More (1478-1535), krom aliaj, kaj Erasmo, per letero en 1514, asertis ke li estis subtenita de Grocino, en Londono, krom tio Erasmo nomis lin "la amiko kaj majstro de ni ĉiuj". Li konservis plurajn preferojn, tamen lia malavareco al siaj amikoj implikis lin en daŭraj malfacilaĵoj, kaj malgraŭ ke, en 1506, li estis indikita kiel rektoro de la "All Hallows College", en Kent, laŭ rekomendoj de la ĉefepiskopo Warham, li kelkfoje devis pruntepreni el siaj amikoj kaj eĉ disponi je siaj propraj rimedoj kiel sekureco.

 Literaturo 
 Encyclopaedia Britannica
 Luminarium.org
 Great Challenges of Reformation Europe, Eugene M. Wait
 A First Sketch of English Literature, Parte 2, Henry Morley
 The Thought & Culture of the English Renaissance: An Anthology ..., Volumes 1-2, Elizabeth M. Nugent
 Teaching Classics in English Schools, 1500-1840 Matthew Adams
 The Late Medieval Age of Crisis and Renewal, 1300-1500: A Biographical ..., Clayton J. Drees

 Vidu ankaŭ 

 Dionizio la Areopagano (5-a jarcento)
 Thomas Chaundler (1418-1490)
 Demetro Ĥalkokondilo (1423-1511)
 Aldo Manuzio (1449-1515)
 William Warham (1450-1532)
 Anĝelo Policiano (1454-1494)
 Thomas Linacre (1460-1524)
 William Latimer (1467-1545)
 John Colet (1467-1519)
 Gulielmus Lylius (1468-1522)Bibliothèque Nationale de France
 Cornelius Vitelli (aktiva inter 1470-1490)CERL Thesaurus unua profesoro pri la greka en la Universitato de Oksfordo.
 Thomas More (1478-1535)
 Richard Croke (1489-1558)

 Referencoj 

Kategorio:Anglaj erudiciuloj
Kategorio:Anglaj helenistoj
Kategorio:Universitato de Oksfordo